wickkiey/tamil-wikipedia-markdown huggingface dataset:
# ஏய்சின் சோதனை

**ஏய்சின் சோதனை** (Hay's test) என்பது சிறுநீரில் உள்ள பித்தநீர் உப்புக்கள் இருப்பதை கண்டறிய பயன்படும் ஒரு வேதியியல் சோதனையாகும். இச்சோதனை ஏய்சு கந்தகப் பூ சோதனை என்ற பெயராலும் அழைக்கப்படுகிறது.  

### செய்முறை

ஒரு சோதனைக்குழாயில் மூன்று மில்லிலிட்டர் அளவுக்கு சிறுநீர் எடுத்துக்கொண்டு அதில் கந்தகத் தூள் தூவப்படுகிறது. கந்தகத் தூள் சோதனைக்குழாயின் அடிப்பகுதியில் மூழ்கினால் சோதனையின் முடிவு நேர்மறை என எடுத்துக் கொள்ளப்படுகிறது. பித்த உப்புக்கள் சிறுநீரின் பரப்பு இழுவிசையை குறைக்கும் என்பதால், கந்தகத் தூள் சோதனைக் குழாயின் அடிப்பகுதியில் மூழ்குவதற்குக் காரணமாகிறது.
# செலப் லா கணவாய்



**செலப் லா** (*Jelep La*) என்பது இந்தியாவின் சிக்கிம் மாநிலம் மற்றும் திபெத்திய சுயாட்சி பகுதி, சீனாவிற்கு இடையில் அமைந்துள்ள உயர்ந்த கணவாய் ஆகும். இதன் உயரம் 4,267 மீ அல்லது 13,999 அடி ஆகும். இது இந்தியா மற்றும் லாசா நகரை இணைக்கும் பாதையிம் அமைந்துள்ளது. இதன் நீளம் 46 மீ (151 அடி). செலப் லா கண்வாயிற்கு கீழே மென்மெச்சோ ஏரி அமைந்துள்ளது.  

செலப் லா என்பது திபெத்திய பெயர், இதன் அர்த்தம் அழகான சீரான கணவாய் ஆகும். இது இவ்வாறு அழைக்கப்பட காரணம் இது சிக்கிம் மற்றும் திபெத்திற்கு இடையே உள்ள எளிதான மற்றும் மிகவும் சீரான பாதையாகும்.  

இந்திய பக்கத்திலிருந்து செலப் லா செல்ல இரண்டு பாதைகள் உள்ளன, ஒன்று கேங்டாக் வழியாக மற்றொன்று கலிம்பாங் வழியாக செல்கிறது. பழமையான பாதையான கலிம்பாங் பாதை, கடந்த நூற்றாண்டில் கம்பளி மற்றும் விலங்கின் மென்மயிர் வர்த்தகத்தால் உள்ளூர் பொருளாதாரத்தை ஊக்குவித்தது. 1962-ல் சீனா-இந்தியா போருக்கு பிறகு இந்த கணவாய் மூடப்பட்டது. மேற்கு வங்கத்தின் வடக்கு பகுதியிலுள்ள பெதாங் நகரின் வழியே இந்த கணவாய் செல்கிறது.  

இக்கணவாயின் சுற்றுப்புறத்தில் பல குக்கிராமங்கள் சிதறி அமைந்துள்ளது. திபெத் பக்கத்தில் இக்கணவாய், திபெத் மேட்டுநிலத்தில் உள்ள சும்பி பல்லத்தாக்கிற்கு இட்டுச் செல்கிறது.  

## வரலாறு
பழங்காலத்திலிருந்து செலப் லா கணவாய், இந்தியா மற்றும் திபெத்திற்கு இடையே வாணிபம் செழித்து காணப்பட்டதால், அதிக பயன்பாட்டில் இருந்தது. பிரித்தானிய அரசு இந்தியாவை தனிமைப்படுத்த தொடங்கியதும் 1884-ல் சிக்கிமை சுற்றி சாலைகளை அமைக்கத் துவங்கியது. திபெத்தியர்கள் இதை பயத்துடன் நொக்கினார்கள் மற்றும் 1886-ல் சிறிய திபத்திய ராணுவம், கணவாயின் சுற்றுப்புறப் பகுதியை கைப்பற்றியது. மே 1888-ல் பிரித்தானியர்களை தாக்கினார்கள் ஆனால் பிரித்தானிய அதிரடி படையால் துரத்தியடிக்கப்பட்டனர். பின்பு அதே வருடம் செப்டம்பரில் கணவாயின் சுற்றுப்புறப் பகுதியை தங்கள் கட்டுபாட்டிற்குள் கொண்டு வந்தனர். 13– வது தலாய் லாமா மங்கோலிய நாட்டிற்கு சென்று விட்டதால், திபெத்தியர்கள் மேல் பிரித்தானிய அரசு வர்த்தக ஒப்பந்தத்தை கட்டாயப்படுத்தியது.  

1947-ல் இந்திய சுதந்திர போராட்டத்திற்கு பிறகு, அப்போது மன்னர் ஆட்சியில் இருந்த சிக்கிம் தனித்துவாமான பாதுகாப்பு ஒப்பந்தத்திற்கு ஒத்துக்கொண்டது. பாதுகாப்பு மற்றும் வெளியுறவு விவகாரங்களை நிர்வகிக்கும் பொறுப்பையும் இந்தியாவிற்கு அளித்தது. 192-ல் நடைபெற்ற சீன-இந்திய போருக்கு பிறகு இந்த கணவாய் மூடப்பட்டது.
# விசால் சிக்கா


**விசால் சிக்கா** (Vishal Sikka) என்பவர் ஓர் இந்திய அமெரிக்கர். இன்போசிஸ் குழுமத்தின் முதன்மைச் செயல் அதிகாரியாகவும் மேலாண் இயக்குநராகவும் பதவியில்  இருந்தவர்.  2017 ஆகத்து 18 இல் அப்பொறுப்புகளிலிருந்து விலகினார். தற்போது இன்போசிசின் செயல் துணைத் தலைவராக அமர்த்தப்பட்டுள்ளார். 2017 ஆம் ஆண்டுக்குரிய மிகு அதிகாரம் கொண்ட மனிதர்களில் சிக்கா 32 ஆவது எண்ணில் உள்ளதாக இந்தியா டுடே கணித்துள்ளது.  
இன்போசிசு குழுமத்தில் சேருவதற்கு முன்பு சாப் என்ற செருமானிய மென்பொருள் பன்னாட்டுக் குழுமத்தில் உயர் பதவிகளில் இருந்து 12 ஆண்டுகள் பணியாற்றினார். விசால் சிக்கா 2014 மே மாதத்தில் சாப் நிறுவனத்திலிருந்து விலகி 2014 சூன் மாதத்தில் இன்போசிசு குழுமத்தில் சேர்ந்தார்  

## பிறப்பும் படிப்பும்

விசால் சிக்கா இந்தியாவில் மத்தியப்பிரதேசத்தில் சாஜாப்பூர் என்ற ஊரில், ஒரு பஞ்சாபிக் குடும்பத்தில்  பிறந்தார். இவரின் தந்தை  இரயில்வே பொறியாளர் மற்றும் தாயார் ஆசிரியர் ஆவர். இவருக்கு ஆறு அகவை ஆகும் போது, இவரது குடும்பம்  குசராத்து  மாநிலத்தில், வடோதராவுக்குக் குடிபெயர்ந்தது  அங்கு ரோசரி உயர்நிலைப் பள்ளியில் சிக்கா படித்தார். பின்னர் வடோதரா மகாராஜா சாயாஜிராவ் பல்கலைக் கழகத்தில்  சேர்ந்து கணினிப் படிப்பு படிக்கத் தொடங்கியபோதிலும் இடையிலே விட்டு விட்டார். நியூயார்க்கில் உள்ள சைராகூஸ்  
பல்கலைக்கழகத்தில் கணினியில் பட்டம் பெற்றார். 1996 இல் ஸ்டான்போர்ட் பல்கலைக்கழகத்தில் ஆய்வுப் பட்டம் பெற்றார்.  

## மேற்கோள்
# கல்பாத்தி தீவு


**கல்பாத்தி தீவு** (*Kalpatti Island*) என்பது இந்தியாவின் லட்சத்தீவுகளில் உள்ள மனிதர்கள் வாழாத அகத்தி பவழத்தீவு ஆகும். அதிவேக விமானத்தை இறக்க, அருகில் உள்ள அகத்தி தீவின் விமான ஓடுப்பாதையை கல்பாத்தி தீவு வரை நீடிக்கும் திட்டம் உள்ளது. சுற்றுச்சூழல் காரணத்திற்காக இத்திட்டம் நிராகரிக்கப்பட்டது ஏனென்றால் முன்மொழியப்பட்ட ஓடுபாதை விரிவாக்கம் கடல் ஆமை குடியேற்றத்தின் வழியே திட்டமிடப்பட்டது.  

## நிர்வாகம்

கவாரத்தி தீவுக் கூட்டத்திலுள்ள அகத்தி நகரைச் சார்ந்த தீவு ஆகும்.  

## படத்தொகுப்பு
# சிலிகான் டைசல்பைடு


**சிலிக்கான் சல்பைடு **(Silicon sulfide)  SiS<sub>2</sub> என்ற மூலக்கூற்று வாய்ப்பாட்டை உடைய ஒரு கனிமச் சேர்மம் ஆகும்.   சிலிக்கான் டை ஆக்சைடைப் போல இந்தப் பொருளும் ஒரு பலபடி<nowiki/>த்தன்மை வாய்ந்ததாகும். ஆனால் இது மற்ற சிலிக்காவின் வடிவங்களைக் காட்டிலும் முற்றிலும் வேறுபட்ட 1-பரிமாண வடிவத்தைக் கொண்டுள்ளது.  

## தொகுப்புமுறை, அமைப்பு, மற்றும் பண்புகள்
இச்சேர்மமானது கந்தக<nowiki/>த்தையும், சிலிக்கானை<nowiki/>யும் வெப்பப்படுத்துவதன் மூலமாக அல்லது SiO<sub>2</sub> மற்றும் Al<sub>2</sub>S<sub>3</sub> இவற்றுக்கிடையேயான பரிமாற்ற வினையின் மூலமாகவோ தயாரிக்கப்படலாம். இந்தச் சேர்மமானது முனையங்களில் பகிர்ந்து கொள்ளப்பட்ட நான்முகி, Si(μ-S)<sub>2</sub>Si(μS)<sub>2</sub> ஆகியவற்றைக் கொண்ட சங்கிலியமைப்பைக் கொண்டுள்ளது.  

மற்ற சிலிக்கான் கந்தக சேர்மங்களைப் போல  (உ.ம்., பிஸ்(டிரைமெதில்சிலைல்)சல்பைடு) SiS<sub>2</sub> எளிதில் நீராற்பகுக்கப்பட்டு  H<sub>2</sub>S ஐ வெளியிடுகிறது. திரவ அம்மோனியாவில் இச்சேர்மம் இமைடு Si(NH)<sub>2</sub> மற்றும் NH<sub>4</sub>SH ஐத் தருகிறது. ஆனால், தற்போதைய ஆய்வு முடிவு ஒன்று படிக நான்முகி வடிக தயோசிலிகேட்டு எதிரயனியைக் (SiS3(NH3)) கொண்டுள்ள  (NH<sub>4</sub>)<sub>2</sub>[SiS<sub>3</sub>(NH<sub>3</sub>)]·2NH<sub>3</sub>  விளைபொருளாகக் கிடைப்பதாகத் தெரிவிக்கிறது.SiS<sub>3</sub>(NH<sub>3</sub>).  

எத்தனால் உடனான வினையானது அல்காக்சைடு, டெட்ராஎதில்ஆர்த்தோசிலிகேட்டு மற்றும் ஐதரசன் சல்பைடைத் (H<sub>2</sub>S) தருகிறது. சோடியம் சல்பைடு, மக்னீசியம் சல்பைடு மற்றும் அலுமினியம் சல்பைடு உடனான வினைகளானவை தயோசிலிகேட்டுகளைத் தருகின்றன.  

அண்டத்தில் குறிப்பிட்ட விண்மீன்களுக்கிடையேயுள்ள பொருட்களில் SiS<sub>2</sub> காணப்படுவதாக அறியப்படுகிறது.
# வழுக்களின் வகைகள்



தமிழில் **வழு** என்பது மனிதன் ஒருவன் தன் கருத்தைப் பிறருக்குத் தெரிவிக்கும் முயற்சியில் ஈடுபடும்போது இலக்கண முறையின்றிப் பேசுவதும், எழுதுவதும் வழு எனப்படும்.  

வழு எட்டு வகைப்படும்.அவையாவன:  

### வழு வகைகள்
- **திணை வழு** - எ.கா -என் அத்தை வந்தது.

- **பால் வழு** - எ.கா -கோவலன் வந்தாள்.

- **இட வழு** - எ.கா - கமலா சிரித்தாய்.

- **காலவழு** - எ.கா - கரிகாலன் நேற்று வருவான்.

- **வினா வழு** - கன்று ஈன்றது எருதுவா? பசுவா?.

- **விடை வழு** - எ.கா -நாளை பள்ளி திறக்கப்படுமா என்ற வினாவிற்குப் பேருந்து பழுதடைந்து விட்டது எனக் கூறுவது விடை வழு.

- **மரபு வழு** - எ.கா - சிங்கம் பிளிறும்.

- **எண் வழு** - குயில்கள் கூவியது (இதனை ஒன்றன் பால் அல்லது பலவின் பால் என்ற அடைப்படையில் நோக்கப்பட்டு வழு ஏழு வகை எனவும் குறிப்பிடுவர்.

## கருவி நூல்கள்

நன்னூல் - உலகத் தமிழாராய்ச்சி மையப் பதிப்பு  

சமச்சீர் 9 வகுப்பு இரண்டாம் பருவம் பக்க எண் 20
# நீர் விலக்கு விளைவு


**நீர் விலக்கு விளைவு **(Hydrophobic effect) என்பது முனைவுறும் தன்மையற்ற பொருட்களை நீர்க்கரைசலில் திரட்டுவதற்கும் மற்றும் நீரின் மூலக்கூறுகளை நீக்குவதற்கும் வேதியியல் பொருள்களால் வெளிப்படுத்தப்படும் ஒரு போக்கு ஆகும்.  இது நீர் மற்றும் முனைவற்ற தன்மை கொண்ட பொருட்களைத் தனியாகப் பிரித்தலை விவரிக்கிறது. இப்பண்பானது, தண்ணீரின் மூலக்கூறுகளுக்கிடையில் ஐதரசன் பிணைப்புகளை அதிகரித்து, மேலும் தண்ணீர் மற்றும் முனைவுத்தன்மையற்ற மூலக்கூறுகளுக்கிடையேயான தொடும் பரப்பைக் குறைக்கிறது.  

நீர் விலக்கு விளைவானது, எண்ணெய் மற்றும் நீர் இவற்றின் கலவையை அதன் இரண்டு கூறுகளாக பிரிப்பதற்கான காரணமாக அமைகிறது. செல் சவ்வுகள் மற்றும் வெசிக்கிள்கள் உருவாக்கம், புரத மடிப்பு, புரத சவ்வுகளை முனைவுத்தன்மையற்ற கொழுமிய சூழல் மற்றும் புரதக்கூறு அளவிலான சிறு மூலக்கூறு சேர்க்கைகளில் உட்செருகுதல் போன்ற உயிரியல் தொடர்புடைய விளைவுகளுக்கும் நீர் விலக்கு விளைவானது காரணமாக அமைகிறது. ஆகவே, நீர் விலக்கு விளைவானது உயிர் வாழ்தலுக்கும் அவசியமானதாக உள்ளது. இந்த விளைவைத் தருகின்ற அல்லது ஆட்படுகின்ற பொருட்கள் நீர்விலக்கிகள் (hydrophobes) என அழைக்கப்படுகின்றன.
# மால்கம் கிளாட்வெல்


**மால்கம் கிளாட்வெல்** (Malcolm Timothy Gladwell 3 செப்டம்பர் 1963) கனடாவைச் சேர்ந்த ஆங்கில எழுத்தாளர், இதழாளர், நூலாசிரியர், மற்றும் பேச்சாளர் ஆவார்.  1996 முதல் தி நியூ யார்க்கர் என்ற ஆங்கில செய்தித்தாளில் பணியாற்றும் எழுத்தாளராக இருந்து வருகிறார். ஐந்து நூல்களை எழுதியுள்ளார். அவை அனைத்தும் தி நியூ யார்க் டைம்ஸ் பட்டியல் படி அதிகமாக விற்பனையாகின்றன. 'ரிவிசனிஸ்ட் இஸ்டரி' என்ற பெயரில் தொடர் ஒலி உரையாடல் நிகழ்ச்சியை நடத்தி வருகிறார்.  

## எழுதிய நூல்கள்
- அவுட்லையர்ஸ்
- பிலிங்க்
- தி டிப்பிங் பாய்ன்ட்
- டேவிட் அண்ட் கோலியாத்
- வாட் தி டாக் சா
இவற்றில் டேவிட் அண்ட் கோலியாத் என்ற நூலையும் பிலிங்க் என்ற நூலையும் சித்தார்த்தன் சுந்தரம் என்பவர் தமிழில் மொழியாக்கம் செய்துள்ளார்.  

## விருதுகளும் பட்டங்களும்

- 2005 ஆம் ஆண்டில் 100 செல்வாக்கு மிகுந்த நபர்களில் மால்கம் கிளாட்வெல் ஒருவர் என டைம் இதழ் அறிவித்தது.
- 2007 இல் அமெரிக்கன் சமூகவியல் கசகம் சமூக சிக்கல்களை ஆய்வு செய்து எழுதுவதில் சிறந்தவர் என முதல் விருது வழங்கிச் சிறப்பித்தது.
- 2007 இல் வாட்டர்லூ பல்கலைக் கழகத்தின் மதிப்புறு பட்டம் வழங்கப்பட்டது
- 2011 இல் டோரோண்டோ பல்கலைக்கழக்த்தின் மதிப்புறு பட்டம் வழங்கப்பட்டது.

## மேற்கோள்
# பள்ளத்தாக்கு நோக்கு முனை, ஊட்டி


**பள்ளத்தாக்கு நோக்குமுனை **(Valley View) என்பது  இந்தியாவில், தமிழ்நாட்டில் உதகமண்டலத்தில் அமைந்துள்ள சுற்றுலாத் தலமாகும்.  இது உதகை-குன்னூர் தேசிய நெடுஞ்சாலை 67 இல் (NH 67) உதகை பேருந்து நிலையத்திலிருந்து 4 கிலோமீட்டர் தொலைவில் (2.5 மைல்) அமைந்துள்ளது. இந்த இடமானது, நீலகிரி மக்களவைத் தொகுதியின் 5 வது வார்டில் உள்ளது. இந்த இடம் கேத்தி பள்ளத்தாக்கின் கண்ணைக்கவர்ந்திழுக்கும் காட்சியினைப் பார்க்க வசதியான இடமாக உள்ளது. மேலும் உதகமண்டலத்தில் உள்ள முக்கிய சுற்றுலா மையமாகவும் விளங்குகிறது. பள்ளத்தாக்கின் காட்சியானது தென்னிந்தியாவின் சுவிட்சர்லாந்து எனக் கருதப்படும் அளவுக்குப் புகழ் பெற்று விளங்குகிறது. இந்த பள்ளத்தாக்கானது  மைசூர் தக்காணப் பீடபூமி<nowiki/>யிலிருந்து  கோயம்புத்துார் சமவெளி வரைக்குமாக நீள்கிறது. இந்தப் பள்ளத்தாக்கானது உலகின் மிகப்பெரிய பள்ளத்தாக்குகளுள் ஒன்றாகும்.
# நண்பகலை அறியும் கருவி


**நண்பகலை அறியும் கருவி** அல்லது **இரட்டை பிம்பம் பார்க்கும் கருவி** (*dipleidoscope*) என்பது துல்லியமாக நண்பகலை கணிக்க உதவும் ஒரு கருவியாகும். இதன் பெயர் கிரேக்க மொழியிலிருந்து பெறப்பட்டது.  இக்கருவி, சிறிய தொலைநோக்கி மற்றும் முப்பட்டகத்தைக் கொண்டுள்ள அமைப்பாகும். இது சூரியனின் இரட்டை பிம்பங்களை உருவாக்கும். இந்த இரண்டு பிம்பங்களும் ஒன்றுடன் ஒன்று பொருந்தும் நேரம், துல்லியமான நண்பகலைக் குறிக்கும். இக்கருவி பத்து விநாடிகளுக்குள் உண்மையான நண்பகலை நிர்ணயிக்கும் திறன் கொண்டது.  

19ஆம் நூற்றாண்டின் முதல் பாதியில் நண்பகலை அறியும் கருவியை ஜியோவன்னி பாட்டிசுட்டா அமிசி முதலில் கண்டறிந்தார்.  

1830ல் லண்டன் நகரைச் சேர்ந்த எட்வர்ட் ஜான் டெண்ட் கால அளவி மற்றும் கடிகார தயாரிப்பாளர். இவர் சூரியனின் இயக்கத்தின் அடிப்படையில் காலத்தைக் கணிக்கும் கடிகாரத்தை வடிவமைத்தார். (ஆனால் 1690 ஆம் ஆண்டில் ஓலே ரோமரால் உருவாக்கப்பட்ட கால நோக்கி மிகவும் சிக்கலானதாகவும்  விலையுயர்ந்ததாகவும் இருந்தது).  

1840 களில் நிழலைப் பயன்படுத்திச் செயல்படும்  
கருவிக்கு பதிலாக எதிரொளிப்பை பயன்படுத்தி  
செயல்படும் கடிகாரத்தை வடிவமைத்தார்.  
இரண்டு ஆண்டுகள் உழைப்பிற்குப்பின் புதிய கடிகாரத்தை வடிவமைத்து, அதற்கு காப்புரிமையும் பெற்றார் (காப்புரிமை எண் 9793).  
இந்தக் கருவியை சூரியன் மற்றும் சந்திரனின் ஒளியில் பயன்படுத்தும் வகையில் அமைக்கப்பட்டுள்ளது சிறப்பாகும். 1851 ல் நடைபெற்ற பெரிய பொருட்காட்சியில் காட்சிப்படுத்தப்பட்டது.
# மெல்பேர்ண் வானூர்தி நிலையம்


| stat4-header = சமூக தாக்கம் (2012)  
| stat4-data =  
**மெல்பேர்ண் வானூர்தி நிலையம்** (*Melbourne Airport*; , ஆத்திரேலியாவில் உள்ள சுங்கத்தீர்வு மற்றும் பன்னாட்டு நிலை பெற்ற வானூர்தி நிலையம் ஆகும். இது விக்டோரியா மாநிலத் தலைநகர் மெல்பேர்ணில் அமைந்துள்ளது. 1970-இல் அருகிலிருந்த எசென்டென் வானூர்தி நிலையத்திற்கு மாற்றாக பன்னாட்டு முனையமாக இது துவங்கப்பட்டது. இந்நிலையம், மெல்பேர்ண் நகரத்திலிருந்து 23 கி.மீ. தொலைவில் அமைந்துள்ளது.  

## வரலாறு
இவ்வானூர்தி நிலையம் துவங்குவதற்கு முன் எசென்டன் வானூர்தி நிலையம் தான் மெல்பேர்ண் நகரின் தலையாய நிலையமாக செயல்பட்டு வந்தது. பயணிகள் வருகை அதிகரிப்பால் 1950ல் எஸ்சாண்டன் நிலையம் பன்னாட்டு முனையமாக தரம் உயர்த்தப்பட்டது. 1950களின் இடையில் பன்னாட்டு விமானங்களை கையாள முனையத்தை விரிவுபடுத்தும் நடவடிக்கைகள் மேற்கொண்டனர். ஆனால் நகரின் மையத்தில் நிலையம் இருந்ததால், அதனைச் சுற்றி குடியிருப்புகளும் ஆக்கிரமிப்புகளும் பன்மடங்கு பெருகியிருந்தன. இதனை அகற்றிவிட்டு நிலையத்தை விரிவுபடுத்துவது முடியாத காரியமாக உணர்ந்தனர்.  

எசென்டன் நிலையத்திற்கு மாற்றாக வேறு இடத்தினை தேர்வு செய்ய 1958ம் ஆண்டு பிப்ரவரி மாதம் தனி குழு ஒன்று உருவாக்கப்பட்டது.. இறுதியில் 1959ம் ஆண்டு மெல்பேர்ண் நகரின் அருகே 5,300 எக்டேர் பரப்பளவில் தளமரைன் என்ற இடத்தைத் தேர்வு செய்தது ஆஸ்திரேலிய அரசு.. 1959ம் ஆண்டு மே மாதம் தளமரைனில் புதிய வானூர்தி நிலையம் அமைப்பதாக அன்றைய பிரதமர் இராபர்ட் மென்சிஸ் அறிவித்தார். இதற்காக 1962-இல் ஐந்தாண்டுத் திட்டம் ஒன்று உருவாக்கப்பட்டு $45&nbsp;மில்லியன் செலவில் கட்டப்படும் என அறிவிக்கப்பட்டது.  

விமான நிலையப் பணிகள் முழுமையடைந்து 1970ம் ஆண்டு சூலை 1ம் நாள் அன்றைய பிரதமர் ஜான் கார்ட்டன் திறந்து வைத்தார். இதன் மூலம் மெல்பேர்ண் பன்னாட்டு வானூர்தி முனையமாக 20 ஆண்டுகள் செயல்பட்டு வந்த எசென்டன் நிலையத்தில் சேவை முடிவிற்கு வந்தது. இருந்தும் 1971ம் ஆண்டு சூன் மாதம் 26ம் நாள் வரை எசென்டென் வானூர்தி நிலையம் உள்நாட்டுப் போக்குவரத்திற்காக செயல்பட்டு வந்தது. புதிய வானூர்தி நிலையம் செயல்படத்துவங்கிய முதலாம் ஆண்டில் ஆறு பன்னாட்டு வானூர்திகளோடு மொத்த வெளிநாட்டுப் பயணிகள் வருகை 155,275 ஆக பதிவாகியது.
# காபி (இராகம்)



**காபி** (*Kapi*) கரகரப்பிரியா இராகத்தின் ஜன்னிய இராகங்களுள் ஒன்றாகும். ஆண்பால் ராகமாக கருதப்படும் காபி, மாலை வேளைக்கு ஏற்ற ராகமாகும்.  

## உருப்படிகள்
- கிருதி : ஜோ ஜோ ஜோ... : புரந்தரதாசர்
- கிருதி : இந்த சௌக்யமனி... : தியாகராஜர்
- கிருதி : வீர ஹனுமதே... : முத்துசாமி தீட்சிதர்

## திரையிசைப் பாடல்கள்
காபி இராகத்தில் அமைந்த சில திரையிசைப் பாடல்கள்:  

- *" தியானமே எனது... "* - அசோக்குமார்
- *" எல்லோர்க்கும் எளிது "* - ருக்மாங்கதன்
# Module:Location map/data/Australia Victoria

return {  
name = 'Victoria',  
top = -33.8,  
bottom = -39.3,  
= 140.6,  
= 150.3,  
image = 'Australia Victoria location map.svg',  
image1 = 'Australia Victoria relief location map.jpg',  
image2 = 'Australia Victoria location map blank.svg',  
image3 = 'Australia Victoria relief location map blank.png'  
}
# பாவக்காய் மண்டபம்



**பாவாக்காய் மண்டபம்** என்பது மதுரை வில்லாபுரத்தில் அமைந்துள்ள கோயில் மண்டபம் ஆகும். இங்கு சித்திரைத் திருவிழாவின் நான்காம் நாள் விழா நடைபெறுகிறது. திருவிழாவின் நான்காம் நாள் காலையில் மீனாட்சியம்மன் கோயிலிருந்து,  
மீனாட்சியம்மன், சோமசுந்தேரஸ்வர் சிலைகள் தங்கப்பல்லக்கில் புறப்பட்டு, கிழக்கு சித்திரை வீதி, தெற்காவனி மூல வீதி, மறவர் சாவடி, சின்னக்கடைத் தெரு, தெற்கு வாசல் வழியாக வில்லாபுரத்தில் உள்ள பாவாக்காய் மண்டபத்திற்கு கொண்டு வரப்படுகின்றன.  

பாவாக்காய் மண்டகப்படியில் சிறப்பு அபிசேகங்கள் முடிந்த பின் பட்டுத் துணிகளால் அலங்கரிக்கப்படும். பின்னர் மாலையில் மீனாட்சியம்மனும், சுந்தரேஸ்வரரும் மீண்டும் தங்கப்பல்லக்கில் புறப்பட்டு, இரவு ஒன்பது மணிக்கு மதுரை மீனாட்சியம்மன் கோயிலில் எழுந்தருளுகின்றனர்.
# யஷ்பால் ஜெயின்


**யஷ்பால் ஜெயின்** (*Yashpal Jain*) இந்திய எழுத்தாளர்களில் ஒருவர் ஆவார். இவர் 1912 ஆம் ஆண்டு செப்டம்பர் 1 அன்று உத்தரப் பிரதேச மாநிலத்தின் அலிகார் மாவட்டத்தில் விஜய்காரில் பிறந்தார். குழந்தைகள் புத்தகங்கள் உட்பட பல புத்தகங்களை வெளியிட்டுள்ளார். அஜந்தா எல்லோரா, அகிம்சா, இந்தியாவின் தவறான ஆயுதம் மற்றும் புனித யாத்ரீகர்கள் இவைகள் அவரது குறிப்பிடத்தக்க படைப்புகள் ஆகும். இந்திய அரசாங்கம் 1990 ஆம் ஆண்டில் இந்தியாவின் நான்காவது உயரிய விருதான பத்மசிறீ விருதை அவருக்கு வழங்கியது..2000 ஆம் ஆண்டில் அவர் இறந்தார்.
# அஸ்வினி நாச்சப்பா


**அஸ்வினி நாச்சப்பா** (*Ashwini Nachappa*; பிறப்பு அக்டோபர் 21, 1967 ) கர்நாடக மாநிலத்தைச் சேர்ந்த ஒரு முன்னாள் தடகள விளையாட்டு வீரரும் இந்திய திரைப்பட நடிகையுமாவார். 1980 களின் துவக்கத்தில் தடகளப் போட்டிகளில் புகழ் பெற்றவர்; இரண்டு வெவ்வேறு சந்தர்ப்பங்களில் பி. டி. உஷாவை வென்றுள்ளார். அமெரிக்கத் தடகள வீராங்கனையான பிளோஜோவுடன் (FloJo) ஒப்பிட்டு, ”இந்தியாவின் பிளோஜோ என அழைக்கப்படுகிறார். 1988 ஆம் ஆண்டில் அருச்சுனா விருது பெற்றார்.  
ஒரு குறிப்பிடத்தக்க சமூக செயற்பாட்டாளரும் கல்வியியலாளருமாவார்.  

## சாதனைகள்
மூன்று தெற்காசிய கூட்டமைப்பு விளையாட்டுகளில் இந்தியாவின் சார்பாக கலந்துகொண்டு அவர் பெற்ற வெற்றிகள்: 1984 இல் நேபாளத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1986 இல் வங்காள தேசத்தில் நடைபெற்ற தெற்காசிய விளையாட்டுப் போட்டியில் 2 வெள்ளிப் பதக்கங்கள்; 1988 பாக்கிஸ்தானில் நடத்தப்பட்ட தெற்காசிய விளையாட்டுப் போட்டியில் 3 தங்க பதக்கங்கள். இரண்டு ஆசிய விளையாட்டுக்களில் அவர் கலந்து கொண்டார். 1986 ஆம் ஆண்டில் தென் கொரியாவில் நடைபெற்ற ஆசிய விளையாட்டுப் போட்டிகளில் நீளம் தாண்டுதலில் 6 வது இடத்தினைப் பிடித்தார். 1990 இல் சீனாவின் பெய்ஜிங்கில் நடைபெற்ற ஆசிய விளையாட்டுப் போட்டிகளில் 4 × 100 மீ தொடர் ஓட்டத்தில் வெள்ளி பதக்கம் வென்றுள்ளார்). அவர் இரண்டு உலக வாகையர் போட்டிகளில் இந்தியாவிற்காக விளையாடினார் (ரோம் நகரில் 1987 மற்றும் 1991 ஆம் ஆண்டில் டோக்கியோவில்; அவர் இரண்டு சந்தர்ப்பங்களிலும் 4 × 400 மீ தொடர் ஓட்டம் உறுப்பினராக இருந்தார்).  

## சினிமா
”அஸ்வினி” என்ற பெயரில் அவரது சொந்த வாழ்க்கைத் திரைப்படம் உட்பட்ட, சில தெலுங்குத் திரைப்படங்களில் நடித்துள்ளார். ”அஸ்வினி” திரைப்படத்தில் அவருக்கு சிறந்த நடிகைக்கான மாநில நந்தி விருது கிடைத்துள்ளது.  

### நடித்த திரைப்படங்கள்
- அஸ்வினி (1991)
- இன்ஸ்பெக்டர் அஸ்வினி (1993)
- ஆதர்சம் (1993)
- மிஸ் 420 (1995)
- ஆண்டர்ரூ ஆன்டரே (1996)
# நன்செய் இடையாறு எயிலிநாதர் கோயில்


**எயிலிநாதர் கோயில் ** தமிழ்நாட்டில் நாமக்கல் மாவட்டம் [நன்செய் இடையாறு]] என்னும் ஊரில் அமைந்துள்ள சிவன் கோயிலாகும்.  

## அமைவிடம்
காவிரி ஆறுக்கும், திருமணிமுத்தாறுக்கும் இடையில் அமைந்துள்ள செழிப்பான ஊர் என்பதால் "நன்செய் இடையாறு' என்று இவ்வூர் பெயர் பெற்றுள்ளது.  

## காலம்
இந்தக் கோயில் கி.பி.10ஆம் நூற்றாண்டில் கட்டப்பட்டதாகக் கூறப்படுகிறது.
# லுங்கலாசா லா கணவாய்



**லுங்கலாசா லா** (*Lachulung La*) அல்லது **லாசுலுங் லா** என்பது இந்தியாவின் சம்மு காசுமீர் மாநிலத்தில் லே – மணாலி நெடுஞ்சாலையில் அமைந்துள்ள ஒரு மலைக் கணவாய் ஆகும். இது லே – மணாலி நெடுஞ்சாலையில் சார்சு-விலிருந்து 54 கி.மீ மற்றும் பேங்- கிலிருந்து 24 கி.மீ தொலைவிலும் உள்ளது.  

இது இந்தியாவில் மிகவும் எளிதாக கடந்து செல்லக்கூடிய கணவாய்களுள் ஒன்றாகும். எனினும் மிகவும் உயரமான இடத்தில் இருப்பதால் மலையேறுபவர்கள் மூச்சு திணறலால் பாதிக்கப்பட வாய்ப்புள்ளது.
# மைதிலி சங்கீதம்

***மைதிலி சங்கீதம்*** அல்லது **மைதிலி இசை** (*Maithili Music*) என்பது இந்தியத் துணைக்கண்டத்தின் மிகப் பழமையான இசை வகைகளில் ஒன்றாகும். இவ்விசை, மிதிலையில் தோன்றியது. இந்தியத் துணைக்கண்டத்தின் நிலவியல், கலாச்சாரப் பகுதியான மிதிலை பிரதேசமானது, கிழக்கில் மகானந்தா ஆறு, தெற்கில் கங்கை ஆறு, மேற்கில் நேபாளத்தின் [[கண்டகி ஆறு, நேபாளம்|கண்டகி ஆறு, வடக்கில் இமயமலை அடிவாரம் ஆகியவற்றால் சூழப்பட்டுள்ள பிரதேசமாகும். இது பீகார், சார்க்கண்டு ஆகிய இந்திய மாநிலங்களின் ஒரு பகுதியாகவும்நேபாளத்தின் கிழக்குத் தெராய் அடுத்துள்ள மாவட்டங்களின் ஒரு பகுதியாகவும் உள்ளது.  

## பின்னணி
மைதிலி இசையின் மிகவும் பழமையானது என்பதால், துல்லியமாக எப்பொழுது தோன்றியது என்று கூற முடியாது. ஆனால் அதன் காலத்தைக் கொண்டு, இந்தியாவிலும் நேபாளத்திலும் பிறவகை இசைகள் வளரவும் மேம்படவும் மைதிலி இசை உதவியிருக்க வேண்டுமென்பதை அறியலாம். தெற்கு ஆசியாவின் மிகப்பழமையான இசை என்பதால், மைதிலி இசையிலிருந்து பல வகை புதிய இசைகள் தோன்றியிருக்கக்கூடுமென நம்பப்படுகிறது. பல்வகையான சடங்குகளின் போதும் நிகழ்வுகளிலும் இவ்விசை இசைக்கப்படுகிறது. எளிய மக்களின் தினசரி வாழ்வை அடிப்படையாகக் கொண்டமைந்த காரணத்தால் எல்லோராலும் ஏற்றுக்கொள்ளப் படுகிறது.  

## சில குறிப்பிடத்தக்க இசையமைப்பாளர்கள்
பொதுவாக மைதிலி இசை பாரம்பரிய இசைக் கருவிகளைக் கொண்டு இசைக்கப்பட்டாலும், தற்பொழுது பலவிதமான நவீன இசைகருவிகளைப் பயன்படுத்தி நவீனமடைந்துள்ளது. மகா கவி வித்தியாபதி தாக்கூர், உதித் நாராயண், சார்தா சின்கா, குஞ்ச் பிகாரி மிசுரா, அரித்துவார் பிரசாத் கந்தேல்வால், டாக்டர் சாந்தி ஜெயின், இரஜ்னி பல்லவி, பூனம் மிசுரா, இரஞ்சனா ஜா, மோனி 'வைதேகி' உட்பட பலர் இந்த இசை வகைக்கு சில முக்கியத்துவமான பங்களிப்பாளர்களாக உள்ளனர்.
# ஒலிவியா காஸில்

**ஒலிவியா காஸில்** , ஃபைனல் டெஸ்டினேஷன் என்ற திரைப்பட வரிசையில் வரும் ஒரு கற்பனையான கதாப்பாத்திரம். ஸ்டீவன் க்வேல்லின் ஃப்ஐனல் டெஸ்டினேஷன் 5 இல் வடக்கு பாலம் சரிவில் உயிர் பிழைத்தவர்களில் ஒருவர் தோன்றுகிறார். அவர் ஜாக்குலின் மெக்கின்ஸ் வுட் என்பவராகச் சித்திரிக்கப்பட்டு படத்தின் கதாபாத்திரங்களில் ஒருவராகப் பணியாற்றுகிறார். இந்தப் பாத்திரம் ஜாக்லினின் செயல்திறனின் காரணமாகவும்  கதாபாத்திரத்தின் அடக்கமான மற்றும் நகைச்சுவை ஆளுமையின் காரணமாகப் பிரபலமடைந்து பாராட்டப்பட்டது .  

## தோற்றம்

### * ஃபைனல் டெஸ்டினேஷன்    5*
ஒலிவியா ப்ரொஜேஜ் பேப்பரில் அலுவலகத் தொழிலாளியாக வேலை செய்கிறார் . ஒரு கார்ப்பரேட்  நிகழ்ச்சிக்காக சாம் லாட்டன்  என்ற அவரது சக தொழிலாளர்கள் இணைந்து அவள் செல்கிறாள்.
# பிலாபாண்ட் லா கணவாய்



**பிலாபாண்ட் லா** (*Bilafond La*) என்பது சால்டோரா முகட்டில் அமைந்திருக்கும் ஒரு மலைக் கணவாய் ஆகும். பட்டாம்பூச்சிகள் கணவாய், சால்டோரா கணவாய் என்ற பெயர்களாலும் இது அழைக்கப்படுகிறது. மிகப்பரந்த சியாச்சின் பனிமலைக்கு மேற்கில் என் யே 980420 என்ற வரைபடப் புள்ளிக்கு நேர் வடக்கில் 40 கிலோமீட்டர் தொலைவில் இக்கணவாய் அமைந்துள்ளது.  

1972-ல் இந்தியா மற்றும் சிம்லா ஒப்பந்தத்தின் ஒரு பகுதியாக இரு நாடுகளின் கட்டுப்பாட்டு கோட்டின் எல்லை முடிவாக இக்கணவாய் வரையறுக்கப்படுகிறது. மேலும், பிலாபாண்ட் லா கணவாய் பிரிக்கப்படாத இந்தியா மற்றும் சீனாவை இணைக்கும் தொண்மையான பட்டுச்சாலையின் மேல் அமைந்துள்ளது.  

1984 -இல் இந்தியா மற்றும் பாக்கித்தான் இடையே சியாச்சின் கைப்பற்றல் காரணமாக துவங்கிய இராணுவ நடவடிக்கையில் இக்கணவாய் ஒரு முக்கிய அம்சமாக இருந்தது.  

பிலாபாண்ட் லா கணவாயை இந்திய ராணுவம் 1984-இல் வடக்கில் சியா லா கணவாயுடன் சேர்த்துக் கைப்பற்றியது. மேலும் 1987-இல் தெற்கில் உள்ள கயாங் லா கணவாயையும் கைப்பற்றியது . இந்தியா தற்பொழுது பிலாபாண்ட் லா-கணவாயில் தன்னுடைய இராணுவ மையம் ஒன்றை பராமரிக்கிறது .  

## பூகோள-அரசியல் சர்ச்சைகள்

சியாச்சின் பனியாறை பிடிக்கும் இந்திய இராணுவத்தின் மேகதூது இராணுவ செயல்முறையின் போது சியா லா கணவாய் மட்டுமல்லாது, அதன் அருகிலுள்ள கயாங் லா மற்றும் பிலாபாண்ட் லா கணவாய்களிலும் இராணுவ நடவடிக்கைகள் 1984- ஆம் ஆண்டில் துவங்கின. இது சியாசென் பூசலில் ஏற்பட்ட முதல் இராணுவ நடவடிக்கையும் மற்றும் மிகப் பெரிய காசுமீர் பூசலின் ஒரு பகுதியும் ஆகும். இந்த கணவாய்கள் அனைத்தும் தற்போது இந்தியா வசம் உள்ளது. இது மிகப்பெரிய காசுமீர் பிரச்சனையின் ஒரு பகுதியாகும். இக்கணவாய் போர் திறன் சார்ந்த சியாச்சின் பகுதியின் மேற்கே மற்றும் இந்தியா – பாக்கித்தானின் தற்போதைய கோட்டின் அருகே அமைந்துள்ளதால் இந்திய ராணுவம் அவ்விடத்தை பாதுகாக்க எப்பொழுதும் அவ்விடத்தில் முகாமிட்டு இருக்கின்றது .
# நண்பர் சுவிசேஷ ஜெபக்குழு



**நண்பர் சுவிசேஷ ஜெபக்குழு** (ந.சு.ஜெ.கு) ஒரு இந்திய கிறிஸ்தவர்களின் சமயப்பரப்பு இயக்கம் ஆகும். இந்திய மிஷனரிகளின் வேலை மூலம், 1100 க்கும் அதிகமான சர்ச்சுகளும் 6600 சபைகளுக்கும் மேல் நிறுவப்பட்டுள்ளன.  

## வரலாறு
முந்தைய காலத்தில் பிரதான முக்கியத்துவம் நாட்டிற்கு நற்செய்தியை அறிவிப்பதற்கே கொடுக்கப்பட்டது. 1950 களின் பிற்பகுதியில், தமிழ்நாட்டின் தெற்குப் பகுதியில் இந்த இயக்கம் தொடங்கியது. பி. சாமுவேல் 1952 இல் இந்தியாவில் இயங்கும் வி.பி.எஸ் (விடுமுறை வேதாகம பள்ளி) இயக்கத்திற்கு முன்னோடியாகத் திகழ்ந்தார். சாம் கமலேஷன், தியோடர் வில்லியம்ஸ் உட்பட சில இளைஞர்கள் அவருக்கு உதவினார்கள். 1937இல், உலக சுவிசேஷ மிஷன் தென் இந்தியா விவிலியம் நிறுவனத்தைத் தொடங்கியது (இப்போது SIBS) இது இந்தியாவில் விடுமுறை வேதாகமப்பள்ளி இயக்கத்தை உருவாக்கியது. 1952 ஆம் ஆண்டில், தெற்கு தமிழ்நாட்டில் கோவில்பட்டி என்று ஒரு சிறிய கிராமத்தில், 75 குழந்தைகள் மற்றும் 8 ஆசிரியர்களுடன் ஒரு வி.பி.எஸ் அமர்வு நடைபெற்றது.  

பின்னர், 1959 டிசம்பர் 26-ஆம் தேதி, தமிழ்நாடு திருநெல்வேலி மாவட்டத்தின் கோவில்பட்டி, 211- ல் தணஸ்கோடி  தெருவில், சுமார் 25 விடுமுறை வேதாகம பள்ளி நண்பர்கள் (இளைஞர்கள் ஈடுபட்டனர்) கூடினர். அவர்கள் ஒரு பிரார்த்தனை இயக்கத்தைத் தொடங்கினர். இது பின்னர்   நண்பர் சுவிசேஷ ஜெபக்குழு என பெயரிடப்பட்டது. அந்த நேரத்தில் அது பிரார்த்தனை குழு மட்டுமே என்று அறிவிக்கப்பட்டது. ஒரு அமைப்போ, ஆலயமோ அல்லது சங்கமோ அல்ல. இந்த குழு தமிழகத்தின் ஒவ்வொரு நகரத்திலும் சிறிய பிரார்த்தனை   குழுக்களைத் தொடங்க ஆரம்பித்தது. திருநெல்வேலி மாவட்டத்தின் ஆயர் ஜெபராஜ் ந.சு.ஜெ.கு  இன் முதலாவது பாதுகாவலர் ஆவார். பின்னர் மெட்ராஸ் மறைமாவட்டத்தின் ஆயர் லெஸ்லி நியூபிகின் இந்த இயக்கத்தின் பாதுகாவலர் ஆனார். ந.சு.ஜெ.கு வேலை பார்க்கும் போது, "இந்த உள்நாட்டு இயக்கம் பரிசுத்த ஆவியின் செயலாகும்" என அவர் கூறினார். அவரது ஆலோசனையை தொடர்ந்து, அதன் அரசியலமைப்பில் இணைக்கப்பட்டது. உலகளாவிய ஆலயங்களின் மூன்று வரலாற்று சடங்குகள், அமைப்பின் நம்பிக்கை அறிக்கையில் சேர்க்கப்பட வேண்டும். ந.சு.ஜெ.கு திருச்சபையின் ஒரு அங்கமாக செயல்படுகிறது.
# மிசோ மலைகள்


**மிசோ மலைகள்** (*Mizo Hills*) அல்லது **உலூசாய் மலைகள்** (*Lushai*) இந்தியாவின் மிசோரம், திரிபுரா ஆகிய மாநிலத்திலுள்ள மலைத்தொடர் ஆகும். இது பட்கை மலைத்தொடர் தொகுதியின் ஒரு பகுதியாகும். இதன் உயரமான புள்ளி, புவாங்பூய் 2,157 மீ உயரம் உடையது. புவாங்பூயின் மற்றொரு பெயர் நீல மலை ஆகும்.  

## தாவரங்களும் விலங்குகளும்

இந்த மலைகளின் பெரும்பகுதி அடர்ந்த மூங்கில் காடுகளைக் கொண்டிருக்கின்றது. இதன் கிழக்கு பகுதிகளில் குறைவான மழைப் பொழிவு இருப்பதால் புற்கள் மறைத்த சரிவுகள் காணப்படுகின்றன. உலுசாய் மலைகளில் உயரமான கொடுமுடி புவாங்பூய் எனும் நீல மலை ஆகும்  
.  
## குடியிருப்பவர்கள்

இந்த மலையில் குடியிருப்பவர்கள் உலுசாய்களும் பிற மிசோ பழங்குடியினர்களும் ஆவர், ஆனால் மக்கட்தொகை மிகமிகக் குறைவு. தெரிந்த காலம் முதல் இங்குக் குடியிருப்பவர்கள் குகிகளாவர். 1840 இல் வடக்கிலிருந்து படையெடுக்கும் வரை உலுசாய்கள் பற்றி எந்தத் தகவலும் இல்லை. இவர்கள் 1849 இல் பிரித்தானியர்களை முதலில் தாக்கியுள்ளனர், வட கிழக்கு இந்தியாவில் கலகம் செய்த பழங்குடியினருள் இவர்கலே முதன்மையானவர்கள், ஆனால் 1890 ஆம் ஆண்டுக்குப் பிறகு வட உலுசாய் கிராமங்களில் அமைதி நிலவியது. 1892 ஆம் ஆண்டுக்குப் பிறகு கிழக்கு உலுசாய்கள் குறையத் தொடங்கினர். தென் உலுசாய் மலைநாட்டின் மேலாண்மை 1898 இல் வங்கத்திலிருந்து அசாமிற்கு மாற்றப்பட்டது.
# பார்பரா வார்ட்



**பார்பரா வார்ட்** (*Barbara Ward, Baroness Jackson of Lodsworth*; மே 23, 1914 – மே 31, 1981) இங்கிலாந்து நாட்டைச் சேர்ந்த பொருளாதார பெண் நிபுணராவார்.  

## பிறப்பு
இவர் 1914 ஆம் ஆண்டு மே 23 அன்று இங்கிலாந்தில் பிறந்தார்.  

## பணிகள்

- 1935 ஆம் ஆண்டு ஆக்ஸ்ஃபோர்டு பல்கலைக்கழகத்தில் பொருளாதாரத்தில் பட்டம் பெற்றார்.
- 1938 ஆம் ஆண்டு 'தி இண்டர் நேசனல் சேர் அவுட்' எனும் தனது முதல் புத்தகத்தை எழுதினார்.
- சமத்துவமின்மையும் சுரண்டலும் இல்லாத பொருளாதாரமே சர்வதேச மேம்பாட்டுக்குப் பயன்படும் என்று வலியுறுத்தியவர்,பார்பரா.
- ரெனே த்யூபோ என்பவருடன் இணைந்து 'ஒன்லி ஒன் எர்த்' என்ற தலைப்பில் ஒரு அறிக்கையைத் தயாரித்து 1972 ஆம் ஆண்டு ஐ.நா.விடம் சமர்ப்பித்தார்.

## இறப்பு
இவர் 1981 ஆம் ஆண்டு மே 21 அன்று இறந்தார்.
# ராபர்ட் ரைட் (இதழாளர்)


**ராபர்ட் ரைட்**  (Robert Wright 15 சனவரி 1957) அமெரிக்க நூலாசிரியர், கல்வியாளர் மற்றும் இதழாளர் ஆவார். பிளாக்கிங் ஹெட்ஸ் தொலைக்காட்சியைத் தொடங்கி நடத்தி வருபவர். வரலாறு, மதம், அறிவியல், உளவியல், கடவுள் என பல துறைகள் தொடர்பான நூல்களை எழுதியுள்ளார். பிரின்சுடன் பல்கலைக் கழகத்தில் அறிவியலுக்கும் புத்தமதத்திற்கும் உள்ள தொடர்பை விளக்கும் கருத்தரங்குகளில் பாடம் நடத்துகிறார். நியூ அமெரிக்கா பவுண்டேசனில் முதிய உறுப்பினராகப் பதவி வகிப்பவர்.  

## வாழ்க்கைக் குறிப்புகள்

அமெரிக்காவில் ஓக்லகோமாவில்  லாட்டன் என்னும் ஊரில் ஒரு கிறித்தவக் குடும்பத்தில் பிறந்தார்.  
சான் பிரான்சிசுக்கோவில் வாழ்ந்தார். டெக்சாசு பல்கலைக்கழகத்திலும் பிரின்சுடன் பல்கலைக்கழகத்திலும் படித்தார். சமூக உயிரியலைப் பயின்றார். எழுத்தாளரும் பேராசிரியருமான ஜான் மெக்பி இவருடைய ஆசிரியரும் முன்னோடியுமாவார்.  

ராபர்ட் ரைட் 2000 ஆண்டுத் தொடக்கத்தில் பிரின்சுடன் பல்கலைக்கழகம் மற்றும் பென்சில்வேனியா பல்கலைக் கழகம் ஆகியவற்றில் பேராசிரியாராகப் பணிபுரிந்தார். மதமும் மனித இயல்புகளும் என்ற  
தலைப்பிலும் மதங்களின் வளர்ச்சி என்பது பற்றியும் மாணவர்களுக்குக் கற்பித்தார்.  

## இணையத் தொலைக்காட்சிப் பணிகள்

2002 ஆம் ஆண்டில் மீனிங் ஆப் லைப் என்ற  இணையத்  தொலைக்காட்சியில் பல் துறை அறிஞர்கள், அறிவியலாளர்கள், பகுத்தறிவுச் சிந்தனையாளர்கள், போன்றோரை நேர்காணலில் சந்தித்து, உரையாடி மதம், கடவுள், ஆன்மிகம் தொடரபான வினாக்களைக்  கேட்டு அவர்களுடைய கருத்துகளைப் பதிவு செய்து ஒளிபரப்பினார். அவர்களில் முகாமையானவர்கள் கரேன் ஆர்ம்ஸ்டராங், டேனியல் டென்னட், பிரிமென் டைசன், ஸ்டீவன் பிங்கர் ஆவார்கள்.  

2005 நவம்பர் 1இல் ராபர்ட் ரைட்  பிளாக்கிங்ஹெட்ஸ் தொலைக்காட்சியை மிக்கி காஸ் மற்றும் கிரேக் டிங்கில் ஆகியோருடன் இணைந்து, தொடங்கி நடப்பு நிகழவுகள் பற்றிய அறிஞர்களின்  உரையாடல்களை  
ஒளிபரப்பச் செய்தார்.  

## இதழாளராக

தி சயன்சஸ், தி நியூ ரிபப்ளிக், தி வில்சன் குவார்ட்டர்ளி ஆகிய இதழ்களின் ஆசிரியாராக இருந்தார். மேலும் தி அட்லாண்டிக், தி நியூ யார்க்கர் மற்றும் தி நியூயார்க் டைம்ஸ்,  தி ஒபினியனேட்டர் போன்ற பத்திரிகைகளில் கட்டுரைகள் எழுதி வருகிறார்.  

## மதம் பற்றிய ஆய்வுகள்

மதம் பற்றிய தம் கருத்துகளை எவொலுயூசன் ஆப் காட் என்ற நூலில் விரிவாக எழுதினார்.  
கடவுள் என்னும் கருத்து கற்பனையான ஒன்று எனவும், தாம் கடவுளைப் பற்றிக் கவலைப் படாதவர் என்றும், மேலும் மதமற்ற மனித நேயர் என்றும் கூறுகிறார்.  
மதத்தினால் நல்லவை ஏற்படுவதைவிட தீயவையே மிகுதியாக ஏற்படுகின்றன என்பது இவரது கருத்து.  
2014 இல் புத்த மதமும் நவீன உளவியலும் என்ற தலைப்பில் ஆறு வாரங்கள் உரையாற்றினார்.  

## எழுதிய நூல்கள்

- 1989 திரீ சயன்டிஸ்ட்ஸ் அண்ட் தேர் காட்ஸ்
- 1994 தி மோரல் அனிமல்
- 2001 நான் சிரோ: தி லாஜிக் ஆப் ஹியூமன் டெஸ்டினி
- 2009 தி எவொலூசன் ஆப் காட்
- 2017 ஒய் புத்திசம் இஸ் ட்ரூ

## மேற்கோள்
# ஜார்ஜ் கேப்ரியல் ஸ்டோக்ஸ்



**சர் ஜார்ஜ் கேப்ரியல் ஸ்டோக்ஸ், 1வது பரோனெட் ** (; Sir George Stokes, 1st Baronet; ஆகத்து 13, 1819 - பெப்ரவரி 1, 1903) என்பவர் அயர்லாந்தில் பிறந்த இயற்பியலாளரும் கணிதவியலாளரும் ஆவார். இவர் தனது தொழில்முறை வாழ்க்கை முழுவதையும் கேம்பிரிட்ஜ் பல்கலைக்கழகத்தில் கழித்தார்; இங்கு 1849 முதல் 1903 வரை கணிதவியல் பேராசிரியராகப் பணியாற்றினார். பாய்ம இயக்கவியல் (குறிப்பாக நேவியர்-ஸ்டோக்சு சமன்பாடுகள்) மற்றும் இயல் ஒளியியலுக்கு (Physical Optics) இவரது பங்களிப்புகள் முக்கியத்துவம் வாய்ந்தவையாகும். கணிதவியலில் ஸ்டோக்ஸ் தேற்றம் என்றறியப்படும் நுண்கணிதத் தேற்றத்தின் முதல்வடிவத்தை இவரே உருவாக்கினார். இவர் இங்கிலாந்தின் அரச கழகத்தின் (Royal Society) தலைவராகவும் பங்காற்றியிருக்கிறார்.  

## முக்கிய பங்களிப்புகள்
- ஸ்டோக்ஸ் தேற்றம்
- நேவியர்-ஸ்டோக்சு சமன்பாடுகள்
# ராகுல் ரவி



**ராகுல் ரவி** ஒரு திரைப்பட நடிகர் ஆவார். அவர் பெரிய தொலைக்காட்சித் தொழில்துறையின் முன்னணி நடிகர் ஆவார். மலையாளத்தொடர் *பொன்னம்பிலி*யில் அறியப்படுகிறார்.இவர் இப்போது மிகப்பெரிய வெற்றிகரமான தொடரான நந்தினி யில் நடிக்கிறார். அவர் மாலவிகா வேல்ஸோடு 2-ம் தடவை நடித்துள்ளார்.  

## தனிப்பட்ட வாழ்க்கை
திரிசூர் திரிசூரில் பிறந்த ராகுல் ரவி, அவரது பெற்றோர் ரவி ராமு மற்றும் ஷேமா ஆகியோர். பி.டெக் எர்ணாகுளத்தில் உள்ள வட பரவூர் மாதா தொழில்நுட்ப கல்லூரியில் பட்டம் பெற்றார்.  

## நடிப்பு தொழில்
ராகுல் மாடல் கலைஞராக பணிபுரிந்தார். அவர் தனது பெரிய திரை அறிமுகத்தை 2013 இல் கவுரரால் இயக்கினார். பின்னர் 'டயல் 1091' மற்றும் 'காட்டம்மகன்' படங்களில் நடித்தார். ராகுல் ரவி ஹரேமொக்ஸ் பியூட்டி ஹேர் போட்டியில் வெற்றி பெற்றார்.  

ராகுல் பாடிபில்டிங், நடிப்பு மற்றும் வடிவழகு இணைந்து, மேடை நிகழ்ச்சிகளில் பெரும் ஆர்வம் காட்டுகிறது. மகாவிலில் மனோரமாவில் ஒளிபரப்பப்படும் 'பொன்னம்பி' சூப்பர் ஹிட் தொடரின் மூலம் குடும்பத்தினர் நன்கு அறியப்படுகிறார்கள். பொன்னம்பிலி (மாலவிகா வேலஸ்) நேசிக்கும் ஒரு பணக்கார குடும்பத்தில் இருந்து ஹரி பத்மநாபனின் வாழ்க்கையை அவர் உயிர் கொடுக்கிறார்.  

## குறிப்பு
# திரவ ஆக்சிசன்



**திரவ ஆக்சிசன்** அல்லது **திரவ ஒட்சிசன்** என்பது தனிம ஆக்சிசனின் ஒரு இயல்வடிவமாகும். தொழிற்துறைகளில் இது **LOX**, **LOx** அல்லது **Lox** எனக் குறிக்கப்பெறுகிறது. கடுங்குளிரிய பயன்பாடுடைய இது விண்ணூர்தி ஏவூர்திகளில் எரிபொருட்களுக்கான (எ.டு.: திரவ ஐதரசன், மண்ணெண்ணெய், மெத்தேன் ) ஆக்சிசனேற்றியாகப் பயன்படுத்தப்படுகிறது. திரவ ஆக்சிஜன் இயல்காந்தத் தன்மை உடையதாகும்; குதிரைலாய காந்தத்தின் இரு முனைகளுக்கிடையே இதனை நிலைநிறுத்த முடியும். கடுங்குளிரியப் பண்புடைய திரவ ஆக்சிஜன் தொடும் பொருட்களை எளிதில் உடையக்கூடிய பொருட்களாக மாற்றும் தன்மை கொண்டது.  

## இயல் பண்புகள்
- அடர்த்தி = 1.141 g/cm<sup>3</sup> (1.141&nbsp;kg/L or 1141&nbsp;kg/m<sup>3</sup>)
- உறைநிலை =
- கொதிநிலை = at 101.325 kPa (760 mmHg)
- விரிவு விகிதம் = 1:861 under and ,

## மேலும் பார்க்க
- திரவ ஐதரசன்
- கடுங்குளிரியல்
- சாடர்ன் V

## உசாத்துணைகள்
# டோக்லாம் பிணக்கு

**டோக்லாம் பிணக்கு**, இந்தியா, சீனா மற்றும் பூடானுக்கு இடையில் அமைந்த **சும்பி பள்ளத்தாக்கு** பகுதியில் சீனா அமைக்கும் சாலை, பூடான் நிலப்பரப்பில் உள்ள டோக்லாம் வரை நீள்கிறது. டோக்லாம் பகுதியின் உரிமை சீனாவும் கோருகிறது. திபெத் மற்றும் பூடானின் கால்நடை மேய்ப்பாளர்கள், கால்நடைகளை மேய்க்க இந்தப் பகுதியை பயன்படுத்துகின்றனர்.  

சீனா இங்கு சாலையை உருவாக்கி, இராணுவ ஆயுதங்களை குவிக்கமுடியும் என்று இந்திய ராணுவம் கருதுகிறது. சீனாவின் இச்செயல் இராணுவ ரீதியாகவும், பிற வகைகளிலும் இந்தியாவிற்கு அச்சுறுத்தலை ஏற்படுத்தும் எனக் கருதுகிறது. இந்தியாவின் வடகிழக்கு மாநிலங்களுக்கான பாதையும் டோக்லாம் பகுதியை ஒட்டிச் செல்கிறது.  

அகலம் குறைந்து நீண்டதாக தோன்றும் இந்த பதை, இந்தியாவில் சிலிகுரி பாதை அல்லது **சிக்கன்ஸ் நெக்** என்று அறியப்படுகிறது. இந்த பாதை சிக்கிம் மற்றும் பூடானை பிரிப்பதோடு, அசாம் மற்றும் இதர வடகிழக்கு பகுதிகளை இந்தியாவுடன் இணைக்கிறது.  

## நட்பு ஒப்பந்தம்
1910 ஆம் ஆண்டு, பிரித்தானிய இந்தியாவால் பாதுகாக்கப்பட்ட நாடாக பூடான் மாறியது. ஒப்பந்தம் ஒன்றில் கையெழுத்திட்ட பிறகு பூடானின் வெளியுறவு மற்றும் பாதுகாப்பு நடைமுறைகள் பிரித்தானிய இந்தியாவின் ஆட்சியின்கீழ் வந்தது.  
1947இல் இந்தியா விடுதலை பெற்றபோது, பூடான் தனிநாடாக அங்கீகரிக்கப்பட்டது. அதுமுதல் இந்தியா மற்றும் பூடான் இடையே நெருங்கிய இணக்கமான உறவு தொடர்கிறது. 1950இல் சீனா திபெத்தை தன்னுடன் இணைத்துக் கொண்டபோது, இந்தியாவுடனான பூடானின் உறவு மேலும் நெருக்கமானது.  

பூடானின் எல்லை குறித்து சீனாவிற்கும் இந்தியாவிற்கும் இடையே கருத்து முரண்பாடுகள் நிலவுகின்றன. 1949இல் இந்தியாவுக்கும், பூடானுக்கும் இடையே *நட்பு ஒப்பந்தம்* ஏற்பட்டபோது, பூடானின் வெளியுறவுக் கொள்கைகளில் இந்தியாவின் *வழிகாட்டல்* பெறுவது பற்றியும் குறிப்பிடப்பட்டிருந்தது. அதாவது, பாதுகாப்பு மற்றும் வெளியுறவு விவகாரங்களில் இரு நாடுகளும் கலந்தாலோசித்து செயல்படலாம் என்று முடிவு செய்யப்பட்டது.  

பின்னர் 2007ல் மாற்றியமைக்கப்பட்ட ஒப்பந்தப்படி, பூடானின் வெளியுறவுக்கொள்கையில், இந்தியாவின் வழிகாட்டுதல்கள் மாற்றியமைக்கப்பட்டது.  

## டோக்லாமில் சீனா சாலை அமைக்க எதிர்ப்பு

16 சூன் 2017ல் டோக்லாமில் சீன இராணுவத்தினர் சாலைகள் அமைக்க முயன்றனர். டோக்லாமில் சாலை அமைக்கும் பணியை நிறுத்துமாறு, பூடான் இராணுவம், சீன இராணுவத்திடம் கூறியது. மேலும் புதுதில்லியில் உள்ள சீன தூதரகம் மூலமாக, பூடான் தூதர் சீன அரசுக்கு தங்கள் நாட்டின் டோக்லாமில் சாலைகள் அமைக்க எதிர்ப்பு தெரிவித்தார்.  

டோக்லாமில் சீனாவின் நடவடிக்கைகள் இந்தியாவின் பாதுகாப்புக்கு சிக்கலை ஏற்படுத்துவதாக சீனாவிடம் தெரிவிக்கப்பட்டுள்ளது.  
இந்தியா, சீனா மற்றும் இதர நாடுகளிடையே எல்லை தொடர்பான விவகாரங்கள் ஆலோசனைகளுக்கு பிறகு தீர்மானிக்கப்படும் என்று 2012ஆம் ஆண்டு மேற்கொள்ளப்பட்ட ஒப்பந்தத்தில் குறிப்ப்பிடப்பட்டுள்ளது.  

பூடான், இந்தியா, சீனா என மூன்று நாடுகளின் எல்லையில் இருக்கும் டோக்லாம் பகுதியில் சீனாவின் ஒருதலைபட்சமான நடவடிக்கை, ஒப்பந்தத்தை மீறும் செயல் என்பது இந்தியாவின் வாதம்.  

## முக்கிய காரணம்
பீஜிங்கில் மே, 2017ல் நடைபெற்ற **வலயமும் பாதையும் மாநாட்டில்** (Belt and Road Forum) இந்தியா கலந்துக் கொள்ளாதது, இரு நாடுகளுக்கும் இடையிலான பதற்றமான உறவுகளுக்கு முக்கியக் காரணம் என்று அரசியல் விமர்சகர்கள் கருதுகின்றனர்.  

## டோக்லாம் பிணக்கின் தொடர்ச்சி
டோக்லாம் பிணக்கின் தொடர்ச்சியாக, இந்தியாவின் லடாக் பகுதியின் லே மாவட்டத்தில் உள்ள பாங்காங் ஏரிக் கரைப் பகுதியில் சீன இராணுவத்தின் நடமாட்டம் அதிகரித்துள்ளது.
# திரவ ஐதரசன்


## இயல் பண்புகள்
- தோற்றம் = வண்ணமற்ற திரவம்
- அடர்த்தி =
- உருகுநிலை =
- கொதிநிலை =
- விரிவு விகிதம் = 1:851

## மேலும் பார்க்க
- திரவ ஆக்சிஜன்
- கடுங்குளிரியல்
- சாடர்ன் V

## உசாத்துணைகள்
# தந்தங்கள் அழிப்பு



**தந்தங்கள் அழிப்பு** (ஆங்கிலம்: Destruction of ivory) என்பது யானைகளை அவற்றின் தந்தங்களுக்காக வேட்டையாடப்படுவதைத் தடுக்கவும், சட்டவிரோத யானைத் தந்த வணிகத்தை ஒடுக்கவும் அரசாங்கங்கள் மற்றும் பாதுகாப்புக் குழுக்களால் பயன்படுத்தப்படும் ஒரு நுட்பமாகும். 2016-ம் ஆண்டு நிலவரப்படி, உலகெங்கிலும் உள்ள 21 நாடுகளில் நடந்த உயர்நிலை நிகழ்வுகளில் 263 டன் (580,000 பவுண்டு) தந்தங்கள் அழிக்கப்பட்டன. பொதுவாக இவை எரிக்கப்பட்டும் அரைக்கப்பட்டும் அழிக்கப்படுகின்றன. முதன்முதலாக இந்நிகழ்வு கென்யாவில் 1989-ம் ஆண்டு நடந்தேறியது. அதே நாட்டில் 2016-ல் 105 டன்கள் (231,000 பவுண்டு) தந்தங்கள் எரிக்கப்பட்டது இந்நிகழ்வுகளில் மிகப்பெரியதாகும்.  

இந்த உத்தியை ஆதரிக்கும் சுற்றுச்சூழல் பாதுகாப்புக் குழுக்கள், அரசாங்கங்கள், அரசுசாரா நிறுவனங்கள் உள்ளிட்டவை யானைகளைப் பாதுகாப்பதற்குப் பொதுமக்களின் ஆதரவை வேண்டுவதாகவும் இச்செயலின் மூலம் வேட்டையாடுபவர்களுக்கும் சட்டவிரோதமாக தந்தங்களைப் பரிவர்தனை செய்பவர்களுக்கும் எச்சரிக்கை விடப்படுவதாகவும் கூறுகின்றன. அதேசமயம் இச்செயல்கள் தந்தங்களுக்குத் தட்டுப்பாட்டை ஏற்படுத்தியதைப் போன்ற தோற்றத்தை உருவாக்கி அதன் விளைவாகக் கறுப்புச் சந்தையில் தந்தத்தின் மதிப்பை மேலும் அதிகரிக்கச் செய்து அதற்காக வேட்டையாடப்படுவதையும் அதிகரிக்கச் செய்ய வல்லவை என்றும் விமர்சகர்கள் கருதுகின்றனர். மேலும் இந்த நுட்பம் செயல்திறன் மிக்கது என்பதற்கோ வறுமையால் வாடும் நாடுகள் இதன் மூலம் இலாபமடைகின்றன என்ற குற்றச்சாட்டுகளை நிரூபிக்கும் வண்ணமோ போதிய சான்றுகள் கிடையாது என்று அவர்கள் கூறுகின்றனர்.  

## நோக்கம்
யானைகளின் தந்தத்தை வாங்குவது, விற்பது, வியாபாரம் செய்வது ஆகியவற்றைக் குற்றம் என்று முதன்முதலாக நியூயார்க் மாகாணம்தான் 2014-ல் சட்டம் இயற்றியது. உலகெங்கும் யானைகள் குறித்து விழிப்புணர்வை ஏற்படுத்த, நியூயார்க் பூங்காவில் இரண்டு டன் யானை தந்தத்தை அரைத்துப் பொடி செய்தனர். அவ்வாறு அரைத்த தந்தங்களில், யானை தந்தத்தால் செய்யப்பட்ட பழமையான பொருட்களும் மற்றும் அழகிய சிற்பங்களும் அடங்கும். யானை தந்த அரைப்பு நிகழ்வு, யானைகளை பாதுகாக்கும் நடவடிக்கைகளின் ஒரு பகுதியாகும்.
# பட்காய் மலைகள்



**பட்காய் மலைகள்** (*Patkai*) இந்திய-மியான்மர் எல்லையில் உள்ள வடகிழக்கு இந்திய மாநிலங்களான அருணாச்சல பிரதேசம், நாகாலாந்து மற்றும் மேல் பர்மா பகுதியில் உள்ள மலைகளின் தொடர் ஆகும்.  

## புவியியல்

பட்காய் மலை தொடர்கள் இமயமலைகள் போல் கரடுமுரடாக காணப்படுவதில்லை மற்றும் இதன் சிகரங்கள் உயரம் குறைவாகவும் காணப்படுகின்றன. இம்மலைத் தொடர்கள் பொதுவாக கூம்பு வடிவிலான மலையுச்சிகள், செங்குத்தான சரிவுகள் மற்றும் ஆழமான பள்ளத்தாக்குகளுடன் காணப்படுகின்றன.  

பட்காயின் கீழ் மூன்று மலைத்தொடர்கள் இருக்கின்றன. அவை பட்காய் பம் , காரோ-காசி-செயிந்தியா மற்றும் உலுசாய் என்பவை ஆகும். உலுசாய் மலையின் உயரமான புள்ளி புவாங்பூய் திலாங், இதன் மற்றொரு பெயர் நீல மலைகள் என அழைக்கப்படுகிறது. காரோ-காசி-செயிந்தியா மலைகள் மேகாலயா மாநிலத்தில் அமைந்துள்ளது. இந்த மலைகளில் அமைந்துள்ள சிரபுஞ்சி மற்றும் மௌசின்ரம் ஆகிய இடங்கள் உலகிலேயே அதிக ஈரமான இடங்கள் ஆகும், இங்கு ஆண்டின் சராசரி மழை அளவு அதிகமாக இருக்கும்.  

பாங்சௌ கணவாய் தான் பட்காய் மலைகளுக்குள் செல்லும் வழியாக உள்ளது.  

## பட்காய் மலைகள் காணப்படும் இந்திய மாநிலங்கள்
- நாகாலாந்து
- மணிப்பூர்
- மிசோரம்
- மேகாலயா
- அசாம்
# எதிர்மாறு வெப்பநிலை

வெப்ப இயக்கவியலில்** எதிர்மாறு வெப்பநிலை **(inversion temperature)  என்பது எந்த ஒரு குறிப்பிட்ட வெப்பநிலைக்குக் கீழாக, கருத்தியல் வளிமம் (நல்லியல்பு வாயு) அல்லாத ஒரு வாயுவை வெப்ப மாறாச் செயல்முறையில் குறைந்த அழுத்தப் பகுதிக்கு ஒரு துளை வழியாகச் செலுத்தி விரிவடையச் செய்யும்  போது அந்த வாயுவின் வெப்பநிலை குறைவடையுமோ அந்த வெப்பநிலையாகும். எதிர்மாறு வெப்பநிலைக்கு மேலான வெப்பநிலையில் இதே செயல்முறையில் வாயுவின் வெப்பநிலையை அதிகரிக்கும்.  இந்த வெப்பநிலை மாற்றமானது  ஜூல்-தாம்சன் விளைவு, என அழைக்கப்படுகிறது. வாயுக்களில் ஏற்படும் இந்த விளைவானது வாயுக்களைத் திரவமாக்குவதற்கு பயன்படுத்தப்படுகிறது. எதிர்மாறு வெப்பநிலையானது, வாயுக்களின் தன்மையைப் பொறுத்ததாகும்.  

## கோட்பாடு
கருத்தியல் வளிமங்கள் அல்லது நல்லியல்பு வாயுக்களைப் பொறுத்தவரை துகள்கள் அல்லது மூலக்கூறுகளுக்கிடைப்பட்ட இடைவினைகள் புறக்கணிக்கப்படத் தக்கதாக இருப்பதால், கருத்தியல் வளிமங்களின் கோட்பாட்டில் ஜூல்-தாம்சன் விளைவை குறிப்பிட முடியாது. பதிலாக, ஒரு வாயுவானது திரவமாக மாறும் போது இடைவினை புரியும் துகள்களுக்கிடையேயான வான் டெர் வால்ஸ் விசையின் அதிகரிப்பை இதற்கான காரணமாகக்  கூறலாம்.  

வான் டெர் வால்சு வாயுவின் வெப்ப அடக்க மதிப்பை (H) புள்ளியியல் எந்திரவியலைப் பயன்படுத்தி கணக்கிடலாம்.  
: <math>H = \frac{5}{2} N k_B T + \frac{N^2}{V} (b k_B T - 2a)</math>,  
- <math>N</math> மூலக்கூறுகள் எண்ணிக்கை
- <math>V</math> கன அளவு
- <math>T</math> வெப்பநிலை (கெல்வின் அளவுகோல்),
- <math>k_B</math> போல்ட்சுமேன் மாறிலி
- <math>a</math> மற்றும் <math>b</math>  மூலக்கூறு கன அளவு மற்றும் மூலக்கூறிடை விசைகளைப் பொறுத்த மாறிலிகள்

இந்தச் சமன்பாட்டிலிருந்து, வெப்ப அடக்கத்தை மாறிலியாகவும், கன அளவை அதிரிக்கவும் செய்தால், வெப்பநிலையானது <math>b k_B T - 2a</math> இன் மதிப்பின் குறியினைப் பொறுத்து மாற்றமடையும். ஆக, எதிர்மாறு வெப்பநிலையானது, <math>b k_B T - 2a</math> இன் மதிப்பு எப்பொழுது சுழியைத் தொடுகிறதோ அங்கு கிடைக்கிறது. அல்லது  
: <math> T_\text{inv} = \frac{2a}{b k_B} = \frac{27}{4} T_c </math>,  
- <math>T_c</math> யானது பொருளின் நிலைமாறு வெப்பநிலை.

எதிர்மாறு வெப்பநிலையில் ஜூல்-தாம்சன் விளைவு ஏற்படுவதில்லை.  வாயுவின் வெப்பநிலை எதிர்மாறு வெப்பநிலையை விட அதிகமாக இருந்தால் (<math>T > T_\text{inv}</math>) வெப்ப மாறாச் செயல்முறையில் விரிவடையும் போது வெப்பநிலை உயரும். வாயுவில் காணப்படும் எதிர்க்கும் தன்மையின் காரணமாக ஏற்படும் வேலையின் மதிப்பு அதிகமாக இருப்பதால், ஆற்றலில் ஏற்படும் மாற்றமானது எதிர்க்குறி உடையதாகிறது. ஆனால், வாயுவின் வெப்பநிலையானது எதிர்மாறு வெப்பநிலையை விடக் குறைவாக இருக்கும் போது (<math>T < T_\text{inv}</math>) வாயுவில் ஏற்படும் விரிவானது வெப்பநிலையைக் குறையச் செய்கிறது. வாயுவில் மூலக்கூறுகளுக்கிடைப்பட்ட கவர்ச்சி விசையினால் செய்யப்படும் வேலையானது அதிகமாக இருப்பதால், ஆற்றலில் ஏற்படும் மாற்றமானது நேர்க்குறி உடையதாகிறது.
# காசி மற்றும் செயிந்தியா மலைகள்



***காசி மற்றும் செயிந்தியா மலைகள்*** என்பன மலைகள் நிறைந்த பகுதியாகும், இதன் பெரும் பகுதி அசாம் மற்றும் மேகாலயா மாநிலங்களில் அமைந்துள்ளது.  

## செயிந்தியா மலைகள்
காசி மலைகளின் கிழக்கே செயிந்தியா மலைகள் அமைந்துள்ளன. இப்பகுதியை முன்னொரு காலத்தில் ஆட்சி செய்தவர்கள் செயிந்தியாபூர் மன்னர். அவரது குளிர்கால தலைநகரம் தற்பொழுது வங்கதேசத்தில் உள்ளது. அவரது அரண்மனை போர்காட்டில் உள்ளது.  

செயிந்தியா மலை மாவட்டத்தின் ஒரு பகுதியாக செயிந்தியா மலைகள் இருந்தது. 31 சூலை 2012 இல் இந்த மாவட்டம் இரண்டாக பிரிக்கப்பட்டது, அவை கிழக்கு செயிந்தியா மலைகள் மற்றும் மேற்கு செயிந்தியா மலை ஆகும்.  

## காசி மலைகள்
காரோ மலைகளின் கிழக்கே அமைந்துள்ளது காசி மலைகள். இது இந்தியாவின் மேகாலயா மாநிலத்தில் அமைந்துள்ளது மற்றும் இவை பட்கை மலைகளின் ஒரு பகுதியாக உள்ளது.  

இப்பகுதியில் குடியிருப்பவர்கள் காசி மலைவாழ் இன மக்கள் ஆவார்கள். இந்த மலைகளில் தான் உலகிலேயே ஈரமான இடங்களில் ஒன்றான சிரபுஞ்சி அமைந்துள்ளது.  

காசி மலைகள் மாவட்டத்தின் கீழ் இவைகள் கொண்டுவரப்பட்டு 28 அக்டோபர் 1976-ல் கிழக்கு காசி மலை மற்றும் வடக்கு காசி மலை என் இரண்டாக பிரிக்கப்பட்டது.  

இதன் உயரமான சிகரம் லும் சில்லிங், இதன் உயரம் 1,968 மீட்டர்கள்(6,457 அடி). இது சில்லாங் நகருக்கு தெற்கே சில கிலோமீட்டர் தொலைவில் அமைந்துள்ளது.
# சந்தையூர்


**சந்தையூர்** திண்டுக்கல் மாவட்டம், நிலக்கோட்டை வட்டம், வத்தலகுண்டு ஊராட்சி ஒன்றியம், சந்தையூர் ஊராட்சியில் உள்ள சிறு கிராமம் ஆகும். இக்கிராமம் சந்தையூர் ஊராட்சியின் தாய் கிராமம் ஆகும். கோப்பையநாயக்கனூர் ஜமீனின் தலைநகரம் ராஜதானிக்கோட்டையிலிருந்து சந்தையூருக்கு மற்றப்பட்டது. இந்த ஊர் சங்க காலத்தில் இருந்த்தறகு அடையாளமாக முதுமக்கள் தாழிகள் இங்கு கிடைத்துள்ளன.  

சந்தை இருந்த காரணத்தால் சந்தையூர் என்று அழைக்கப்பட்டதாக கருதப்பட்டு வந்தது. தற்போது கிடைத்துள்ள கல்வெட்டு சான்றுகளின்படி சந்தன் என்ற அரசனால் சங்ககாலத்தில் உருவாக்கப்பட்டதால் இவ்வூருக்கு சந்தவூர் எனக்கு பெயர் வந்தது தெரிகிறது. இந்த ஊர் இந்த பகுதியை ஆண்ட நாயக்க மன்னரால் தலைநகரமாக உருவாக்கப்பட்டது. இந்த ஊர் ஜமீன் ஆயிரம் ஆண்டு பழமையானது கிபி 1900 வரை நாயக்கர் பாளையமாக இருந்தது.
# பைலாடிலா மலைத்தொடர்



**பைலாடிலா மலைத்தொடர்** (*Bailadila Range*) என்பது கிழக்குத் தொடர்ச்சி மலைகளிலிருந்து சுமார் 200 கி.மீ மேற்கே தக்காண மேட்டு நிலத்தில் அமைந்த ஒரு மலைத்தொடராகும். இது இந்தியாவின் சத்தீசுகர் மாநிலத்தின் தாண்டிவாடா மாவட்டத்தில் உள்ள கிராந்துல் நகருக்கு அருகில் அமைந்துள்ளது. காளையின் திமில் போல காட்சியளிப்பதால் இம்மலைத்தொடருக்கு பைலாடிலா மலைத்தொடர் என பெயர் தருவிக்கப்பட்டுள்ளது.  

## சத்தீசுகரின் உயரமான புள்ளி

தக்காண மேட்டுநிலத்தின் வடகிழக்குப் பகுதியில் பைலாடிலா மலைத்தொடர் அமைந்துள்ளது. இந்திராவதி ஆற்றுக்குத் தெற்கே 70 கிலோமீட்டர் நீளத்துடன் 1276 மீட்டர் உயரத்துடன் கிட்டத்தட்ட தென்மேற்கு-வடகிழக்கு திசைநோக்கி இம்மலை நீண்டுள்ளது . சத்தீசுக்கரிலுள்ள மிக உயர்ந்த மலை உச்சிகளில் இதுவும் ஒன்றாகும்.  
இம்மலைகள் தந்தேவாடா மாவட்டத்தின் தலைமையிடமான தந்தேவாடாவி ற்கு தென்மேற்கே 40 கிலோமீட்டர் தொலைவில் இருக்கிறது . செழித்து இருந்தன. முன்னர் பைலாடிலா மலைச் சரிவுகளில் அடர்ந்த மரங்கள் செழித்து இருந்தன ஆனால் மலைத்தொடரில் சுரங்கப் பணி நடைபெற்று தரமான இரும்புத் தாது வெட்டியெடுக்கப்படும் தொழில் வளர்ச்சியடைந்த காரணத்தால் இம்மலையின் பல பகுதிகள் பாதிக்கப்பட்டுள்ளன.
# எம். எஸ். கிருஷ்ண ஐயர்

**எம். எசு. கிருஷ்ண ஐயர்** (*M. S. Krishna Iyer*) இந்தியச் சமையல் கலைஞர் மற்றும் உணவக விடுதியாளர் ஆவார்.  

## பிறப்பு
இவர் 1934 ஆம் ஆண்டில் கேரளாவிலுள்ள திருச்சூரில் பிறந்தார்.  

## பணிகள்
இவர் கேரளாவிலுள்ள கோவில்களிலிருந்து சைவ உணவுகளை மக்களிடையே பெருமளவில் அறிமுகப்படுத்தினார். இவர் தனது 17 ஆம் வயதில் சமைக்கத் தொடங்கி கேரள கலோல்சவம் பள்ளி போன்ற பெருநிகழ்ச்சிகளுக்கும் சமையல் பணிக்கு ஏற்பாடு செய்தவராவார். இவர் அம்பி சுவாமி என்றும் அழைக்கப்படுகிறார்.  

## மறைவு
இவர் 2012 ஆம் ஆண்டில் மறைந்தார்
# குரூஸஸ் கிரீக்

**குரூஸஸ் கிரீக்** என்பது அமெரிக்காவின் கென்டக்கியில் உள்ள பூன் மற்றும் கென்டன மாவட்டங்களில் பாயும் ஒரு ஓடையாகும். இது லிக்கிங் ஆற்றின் துணை ஆறு ஆகும். இது கேப்டன் குரூஸுக்காக குரூஸ் கிரீக் பெயரிடப்பட்டது. இவர் 1784 இல் இவ்வொடை அருகே கொல்லப்பட்ட ஒரு ஆராய்ச்சியாளர்  ஆவர் .
# வரலாற்று மீட்டுருவாக்கக் கோட்பாடு


வரலாற்று மீட்டுருவாக்கக் கோட்பாடு என்பது நாட்டுப்புற ஆய்வியல் கோட்பாடுகளுள் ஒன்றாகும். ஆதாரம் கிடைக்காத ஒரு கால கட்டத்தின் வரலாற்றை நாட்டுப்புறச் சான்றுகளைக் கொண்டு உருவாக்குவதற்கு வரலாற்று மீட்டுருவாக்கக் கோட்பாடு என்று பெயர். 19ஆம் நூற்றாண்டில் ஜேக்கப் கீரிமின் இக்கொள்கை நாட்டுப்புறவியல் அறிஞர்களைக் பெரிதும் கவர்ந்தது. ஆனால், டார்வினின் பரிணாமக் கொள்கை வெளிவந்தவுட னே இக்கொள்கைக்கு அவ்வளவு மதிப்பில்லை என்றே கூறலாம். ஜார்ஜ் லாரன்ஸ் கொம்மே அவர்கள் ஆய்வு செய்து 'நாட்டுப்புறவியல் ஓரு வரலாற்று அறிவியல்' எனப் பல தொகுதிகள் வெளியிட்டார்.நாட்டுப்புற வழக்காற்றில் ஆரியர் பழக்கங்களையும் ஆரியருக்கு முந்திய பழக்கங்களையும் அவர் பிரித்தறிந்தார். மரபுவழி வரலாற்றுச் செய்திகளில் அந்த அளவிற்கு வரலாற்று உண்மைகள் பொதிந்துள்ளன ராக்லன், இராபார்ட்லூயி போன்றோர் வரலாற்று மரபுச் செய்திகளைப் புராணக் கதைகள் என ஒதுக்கிவிட்டனர்.ஹெக்டர் நோரா சாட்சிக் போன்றவர்கள் நாட்டுப்புற இலக்கியங்களில் வரலாற்றுச் செய்திகள் இருப்பதைக் கண்டனர்.இராமப்பையன் அம்மானை தேசிங்கு ராசன் கதை காட்சிக்கு சண்டை போன்ற வரலாற்றுக் கதைப்பாடல்கள் வரலாற்றை அறியப் பெரிதும் துணைபுரிகின்றன..இராமப்பையன் அம்மானை கதைப்படி நாயக்கர் வரலாற்றுடன் ஒப்பிட்டு வரலாற்றுச் செய்திகளைக் காணலாம்.
# தேவமங்களம்



**தேவமங்களம்** என்பது இந்தியாவின், தமிழ்நாடு மாநிலத்தில் அரியலூர் மாவட்டத்தின் உடையார்பாளையம் வட்டத்தில் உள்ள ஒரு கிராமம் ஆகும்.  

தேவமங்களம் கிராமமானது சிறிய குளங்களால் சூழப்பட்டுள்ளது. இக்கிராமத்தில் பெய்யும் மழையைப் பொறுத்து குளங்களில் நீரும், நிலத்தடி நீரின் அளவும் காணப்படுகிறது.  

## மக்கள்தொகை
2001 மக்கள் தொகை கணக்கெடுப்பின்படி,  
தேவமங்களத்தின் மொத்த மக்கள் தொகை 3137 ஆகும். இதில் ஆண்கள் 1578 பேரும், பெண்கள் 1559 பேரும் உள்ளனர்.
# காட்டாத்தூர் (வடக்கு)



**காட்டாத்தூர், வடக்கு** கிராமம், இந்தியாவின் தமிழ்நாடு மாநிலத்தில்  
அரியலூர் மாவட்டத்தில்  உடையார்பாளையம் வட்டத்தில்  உள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள் தொகை
2001 மக்கள் தொகை கணக்கெடுப்பின்படி, காட்டாத்தூர் (வடக்கு) கிராமத்தின்  
மொத்த மக்கள் தொகை 1982 ஆகும் .இதில் ஆண்கள் 1000 பேரும், பெண்கள் 982 பேரும் உள்ளனர்.
# காட்டாத்தூர் (தெற்கு)


**காட்டாத்தூர் தெற்கு** (*Kattathur South*) கிராமம், இந்தியாவின் தமிழ்நாடு மாநிலத்தில்,  அரியலூர் மாவட்டத்தில்  உடையார்பாளையம் வட்டத்தில் அமைந்துள்ளது. இந்த ஊராட்சி, ஜெயங்கொண்டம் சட்டமன்றத் தொகுதிக்கு உட்பட்டதாகும்.  

## மக்கள் தொகை
2001 மக்கள் தொகை கணக்கெடுப்பின்படி, காட்டாத்தூர் (தெற்கு) கிராமத்தின்  மொத்த மக்கள் தொகை 1858 ஆகும்.  இதில் ஆண்கள் 943 பேரும், பெண்கள் 915  பேரும் உள்ளனர்.  

## மேற்கோள்கள்:
# சும்பி பீடபூமி



**சும்பி பீடபூமி** (Chumbi Valley) (; )பூட்டான், இந்தியாவின் சிக்கிம் மாநிலம் மற்றும் சீனாவின் திபெத் தன்னாட்சிப் பகுதிகளுக்கிடையே இமயமலையில் குறுகிய முக்கோண வடிவில் அமைந்துள்ளது. இப்பீடபூமி திபெத்திற்கு சொந்தமானது.  
இந்தியாவிற்கும், சீனாவிற்கும் இடையே அமைந்த நாதூ லா கணவாய் மற்றும் *ஜெலெப் கணவாய்* சும்பி பீடபூமியில் அமைந்துள்ளது. சும்பி பீடபூமி, திபெத் தன்னாட்சிப் பகுதியின் யாதோங் கவுண்டியின் நிர்வாகத்தில் உள்ளது.  

## வரலாறு
சும்பி பீடபூமி 3000 மீட்டர் உயரத்தில் இமயமலையில் உள்ளது. 1904ல் பிரித்தானிய இந்தியாவின் படைகள் சும்பி பீடபூமியை திபெத்தியர்களிடமிருந்து கைப்பற்றி மூன்று ஆண்டுகள் தக்க வைத்திருந்தது. 8 பிப்ரவரி 1908ல் பிரித்தானியர்கள், சீனாவிடமிருந்து நட்ட ஈட்டுத் தொகை பெற்றுக் கொண்டு, சும்பி பீடபூமியை சீனர்களிடம் வழங்கினர்.  

## பிணக்கு

தற்போது சும்பி பீடபூமியின் தென்கிழக்கில் பூட்டான் நாட்டிற்கு சொந்தமான டோக்லாம் பகுதியில், சூன், 2017ல் சீன இராணுவம் சாலைகள், கட்டிடங்கள் அமைப்பதை, பூட்டானும், இந்தியாவும் எதிர்ப்பதால் டோக்லாம் பிணக்கு ஏற்பட்டுள்ளது.  

## இதனையும் காண்க
- டோக்லாம்
- டோக்லாம் பிணக்கு
- யாதோங் கவுண்டி
# யாதோங் கவுண்டி


**யாதோங் கவுண்டி** (**Yadong County**), திபெத் தன்னாட்சிப் பகுதியின் தெற்கு எல்லைப்புறப் பகுதி ஆகும். இமயமலையின் நடுவில் அமைந்த சும்பி பீடபூமியில் அமைந்த யாதோங் கவுண்டி, 4,306 சதுர கிலோ மீட்டர் பரப்பளவும், 10,000 மக்கள் தொகை கொண்டுள்ளது. இந்தியாவின் நாதூ லா கணவாய் இதனருகில் உள்ளது.  

சும்பி பீடபூமியில் அமைந்த இக்கவுண்டியின் மேற்கில் இந்தியாவின் சிக்கிம் மாநிலமும், தெற்கில் மேற்கு வங்காளம் மாநிலமும், மற்றும் கிழக்கில் பூடானையும் எல்லைகளாகக் கொண்டுள்ளது. இங்கு பல திபெத்திய பௌத்த விகாரைகளும், கோயில்களும் உள்ளது.  

## இதனையும் காண்க
- திபெத் தன்னாட்சிப் பகுதி
- சும்பி பீடபூமி
- டோக்லாம்
- டோக்லாம் பிணக்கு
# கோவை - 43 (நெல்)



கோ - 43 (நெல்) (*CO 43*) தமிழ்நாடு வேளாண்மை பல்கலைக்கழகம் நெல் இனப் பெருக்க நிலையம் மூலம் 1982 ஆம் ஆண்டு வெளியிடப்பட்டது. இந்த இரகம், **தசல்** மற்றும் **ஐ ஆர் - 20** (*Dasal x IR 20*) போன்ற நெல் இரகங்களிலிருந்து இணைச் சேர்த்து உருவாக்கப்பட்டது. இதன் சாகுபடி காலம் 135 நாட்கள் ஆகும். தண்ணீர் வசதியுள்ள அனைத்து இடங்களிலும் இந்த நெல் ரகம் வளரும்.  

## சிறப்பம்சங்கள்
இந்த நெல் இரகம் சன்ன ரக அரிசியாக இருக்கும். களர் மற்றும் உவர் நிலங்களில் வளரக்கூடியது. வளர்ந்து சாயாதது. எக்டேருக்கு 5.3 டன்கள் விளைச்சல் தர வல்லது. தமிழ்நாடு மற்றும் புதுச்சேரி ஆகிய பகுதிகளில் கோ 43 பயிரிடப்படுகிறது .  

## இவற்றையும் காண்க
- நெல்
- பாரம்பரிய நெல்
- இலங்கையின் பாரம்பரிய அரிசி
- இயற்கை வேளாண்மை
- வேளாண்மை

## மேற்கோள்
# புறவுயிர்ப்பு


**புறவுயிர்ப்பு** நுரையீரல் சுருங்கும்போது போது அதனுள் உள்ள காற்றின் அழுத்தம் வெளிக்காற்றின் அழுத்தத்தை விட அதிகமாவதால் உட்காற்று நுரையீரலுக்கு வெளியே செல்லும் ஒரு செயலாகும். உதரவிதானம் மேல்நோக்கி வளைந்த வில் போன்ற தசைநாராலாகிய உறுப்பாகும். இதன் தசைநார்கள் சுருங்கும் போது உதரவிதானம் மேல்நோக்கி அமிழ்வதால் அதனுடன் இணைந்துள்ள கீழ் விலா எலும்புகள் உட்புறம் நோக்கி சுருங்குவதால், நுரையீரலும் சுருங்குகிறது.